pythainlp/thaigov-v2-corpus-22032023 huggingface dataset:
วันจันทร์ที่ 14 กุมภาพันธ์ 2565
รองปลัดวรวรรณฯ เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (พ.ศ. 2566  - 2570) ของสำนักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (พ.ศ. 2566 - 2570) และแผนปฏิบัติราชการรายปี สำนักงานปลัดกระทรวงอุตสาหกรรม ครั้งที่ 1/2565
รองปลัดวรวรรณฯ เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (พ.ศ. 2566 - 2570) ของสำนักปลัดกระทรวงอุตสาหกรรม
วันนี้ (11 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (พ.ศ. 2566 - 2570) และแผนปฏิบัติราชการรายปี สำนักงานปลัดกระทรวงอุตสาหกรรม ครั้งที่ 1/2565 โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม คณะทำงาน เข้าร่วมประชุม และผ่านระบบ Zoom meeting ณ ห้องประชุมชุณหะวัณ ชั้น 3 สำนักงานปลัดกระทรวงอุตสาหกรรม
วันพุธที่ 5 มกราคม 2565
ครม. รับร่าง พ.ร.บ. การดำเนินกิจกรรมขององค์กร ไม่แสวงหากำไร พ.ศ. ... พร้อมมอบ พม. เตรียมรับฟังความคิดเห็นประชาชน
ครม. รับร่าง พ.ร.บ. การดำเนินกิจกรรมขององค์กร ไม่แสวงหากำไร พ.ศ. ... พร้อมมอบ พม. เตรียมรับฟังความคิดเห็นประชาชน
วันนี้ (5 ม.ค. 65) เวลา 14.00น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า เมื่อวันที่ 4 มกราคม 2565 คณะรัฐมนตรี (ครม.) มีมติเห็นชอบแนวทางการยกร่าง พระราชบัญญัติ (พ.ร.บ.) การดำเนินกิจกรรมขององค์กร ไม่แสวงหากำไร พ.ศ. …. ของคณะกรรมการกฤษฎีกา และมอบหมายให้กระทรวงการพัฒนาสังคมและความมั่นคงของมนุษย์ (พม.) รับร่าง พ.ร.บ. ดังกล่าว ไปดำเนินการรับฟังความคิดเห็นและวิเคราะห์ผลกระทบของร่างกฎหมายตามมาตรา 77 ของรัฐธรรมนูญ และ พ.ร.บ. หลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. 2562 ก่อนเสนอ ครม. ต่อไป ทั้งนี้ กระทรวง พม. ขอยืนยันว่า เราทำงานคนเดียวไม่ได้ แต่ต้องอาศัยภาคประชาชน ภาคประชาสังคม ซึ่งเป็นพันธมิตรที่เราต้องร่วมมือในการขับเคลื่อนงานด้วยกันมาโดยตลอด สำหรับความจำเป็นที่ต้องมีร่าง พ.ร.บ. ฉบับนี้ เนื่องจากประเทศไทยได้เข้าร่วมเป็นสมาชิกตามพันธกรณีระหว่างประเทศด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย ทำให้ต้องออกร่าง พ.ร.บ. ฉบับนี้ เพื่อให้เป็นไปตามพันธกรณีที่ได้รับรองไว้ ซึ่งหลายประเทศมีกฎหมายลักษณะนี้เช่นเดียวกัน อีกทั้งองค์กรภาคประชาสังคมที่มีผลงานเชิงประจักษ์จะได้รับการสนับสนุนงบประมาณและการลดหย่อนภาษีสำหรับผู้บริจาคให้กับองค์กรนั้นๆ เพื่อเป็นการรับประกันความโปร่งใสในการบริหารงานขององค์กร เป็นการสร้างความมั่นใจให้กับผู้บริจาคว่าองค์กรจะนำเงินและสิ่งของที่บริจาคนั้น ไปใช้เพื่อประโยชน์กับกลุ่มเป้าหมายจริงๆ โดยเบื้องต้นคณะรัฐมนตรีได้รับร่าง พ.ร.บ. ดังกล่าว และมอบหมายให้กระทรวง พม. ไปดำเนินการรับฟังความคิดเห็นและวิเคราะห์ผลกระทบก่อนเสนอ ครม. ต่อไป และร่าง พ.ร.บ. ฉบับนี้ยังสามารถแก้ไขได้ในชั้นกรรมาธิการทั้งสภาผู้แทนราษฎรและวุฒิสภา ซึ่งกระทรวง พม. พร้อมรับฟังความคิดเห็นของพี่น้องประชาชนเพื่อเสนอต่อ ครม. พิจารณาต่อไป
วันอังคารที่ 5 ตุลาคม 2564
กระทรวงสาธารณสุขจับมือกระทรวงอุดมศึกษาฯ ยุติการระบาดโรคโควิด ด้วยนวัตกรรม
กระทรวงสาธารณสุข จับมือกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลง การผลักดันโครงการความร่วมมือยุติการระบาดโรคโควิด 19 ควบคุมป้องกันการระบาดระลอกใหม่และเชื้อโรคใหม่ ๆ ในอนาคตด้วยนวัตกรรม
กระทรวงสาธารณสุข จับมือกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลง การผลักดันโครงการความร่วมมือยุติการระบาดโรคโควิด 19 ควบคุมป้องกันการระบาดระลอกใหม่และเชื้อโรคใหม่ ๆ ในอนาคตด้วยนวัตกรรม เพื่อลดผลกระทบที่เกิดขึ้นให้ประชาชนสามารถอยู่กับโควิด 19 ได้อย่างปลอดภัย
วันนี้ (5 ตุลาคม 2564) ที่ห้องนารีสโมสร ทำเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยศาสตราจารย์ (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นสักขีพยานการลงนามบันทึกข้อตกลงความร่วมมือ“โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม”ระหว่าง นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข และศาสตราจารย์นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยอธิบดีกรมควบคุมโรคและผู้อำนวยการศูนย์ความเป็นเลิศด้านชีววิทยาศาสตร์ (องค์การมหาชน)
นายอนุทิน กล่าวว่า สถานการณ์การระบาดของโรคโควิด 19 ในประเทศไทยที่ผ่านมา บุคลากรทางการแพทย์และสาธารณสุข และหน่วยงานทุกภาคส่วน เป็นกำลังสำคัญในการดำเนินการวางแนวทาง และมาตรการต่างๆ ให้สามารถต่อสู้กับโรคโควิด 19 ซึ่งกระทรวงการอุดมศึกษา วิทยาศาสตร์ วิจัยและนวัตกรรม ได้เข้ามามีบทบาทสำคัญในการช่วยสนับสนุนการวิจัยและนวัตกรรมพร้อมใช้มาโดยตลอด ล่าสุดคือการขับเคลื่อน “โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม” (Ending Pandemicsthrough Innovation) เพื่อจัดการและยุติการระบาดของโรคโควิด 19 ให้ประชาชนสามารถใช้ชีวิตได้ตามปกติโดยเร็วโดยโครงการนี้จะเป็นจุดเริ่มต้นสำคัญ ที่จะต่อยอดการสร้างพลังและมาตรการที่เข้มแข็งและยั่งยืนจากความร่วมมือของทุกภาคส่วน
นายอนุทิน กล่าวต่อว่า โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม ได้รับงบประมาณดำเนินการสนับสนุนโดย กระทรวง อว. ตัวอย่างการดำเนินงานที่สำคัญที่จะเกิดขึ้นภายใต้โครงการดังกล่าว อาทิ โครงการระดับชาติในการรับมือกับโรคระบาดพร้อมแนวปฏิบัติและขั้นตอนที่ชัดเจน, ระบบการพยากรณ์และคาดการณ์โรคอุบัติใหม่อุบัติซ้ำในอนาคต, ระบบการบริหารจัดการเวชภัณฑ์ทางการแพทย์, ระบบศูนย์คัดกรองข่าวปลอมและเผยแพร่ข้อเท็จจริงให้ประชาชนได้รับทราบ ตลอดจนการพัฒนาและขับเคลื่อนผู้นำชุมชนที่เข้มแข็ง ตั้งเป้าให้ชุมชนดูแลตนเองได้ เป็นต้น
ทั้งนี้เชื่อได้ว่าความร่วมมือในโครงการดังกล่าวจะช่วยให้สามารถควบคุมการระบาดของโรคโควิด 19ในประเทศไทยได้ภายในปี 2565 และประเทศไทยจะพร้อมรับมือการระบาดในระลอกต่อ ๆ ไป รวมถึงโรคอุบัติใหม่อุบัติซ้ำที่จะเกิดขึ้นในอนาคต
*********************************** 5 ตุลาคม2564
วันอังคารที่ 15 กุมภาพันธ์ 2565
ครม.อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 ตั้งเป้าผลิตนักวิจัย 4,000 คนต่อปี
ครม.อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 ตั้งเป้าผลิตนักวิจัย 4,000 คนต่อปี
วันที่ 15 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 และให้หน่วยงานที่เกี่ยวข้องนำแผนปฏิบัติการฯไปใช้เป็นกรอบแนวทางการบริหารเชิงนโยบายให้เป็นเอกภาพ และมีเป้าหมายร่วมกันในการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศในภาพรวมอย่างเป็นระบบ เพื่อตอบสนองวิสัยทัศน์ประเทศไทย 4.0 และให้สถาบันส่งเสริมการสอนวิทยาศาสตร์และเทคโนโลยี และสำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ เป็นหน่วยงานประสานหลักและให้อำนาจในการติดตามและสั่งการ เพื่อให้หน่วยงานอื่นๆที่เกี่ยวข้องดำเนินงานให้เหมาะสม
สำหรับเป้าหมายของร่างแผนปฏิบัติการฯ คือ มุ่งยกระดับการพัฒนาผู้มีความสามารถพิเศษ ให้ได้รับการพัฒนาอย่างเต็มศักยภาพและมีความต่อเนื่องในทุกช่วงวัย ตั้งแต่ระดับปฐมวัย ประถมศึกษา มัธยมศึกษา อาชีวศึกษา ระดับอุดมศึกษา และหลังสำเร็จการศึกษา และสนับสนุนส่งเสริมให้เข้าสู่การปฏิบัติงานในระบบการพัฒนาวิจัยและพัฒนาวิทยาศาสตร์ เทคโนโลยีและนวัตกรรม เพื่อเป็นกำลังหลักในการพัฒนาประเทศ โดยตั้งเป้าให้เกิดการผลิตนักวิจัย จำนวน 4,000 คนต่อปี เข้าสู่ภาคส่วนต่างๆของประเทศ
ทั้งนี้จะประกอบด้วย 5 ยุทธศาสตร์ได้แก่ การพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีระดับการศึกษาปฐมวัย การศึกษาขั้นพื้นฐานและอาชีวศึกษา, การพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีระดับอุดมศึกษา, การส่งเสริมผู้มีความสามารถพิเศษทางวิทยาศาสตร์และเทคโนโลยีเข้าปฏิบัติงานในหน่วยวิจัยและนวัตกรรม, การสร้างเส้นทางอาชีพ สภาพแวดล้อมและระบบสนับสนุน ที่เหมาะสมสำหรับผู้มีความสามารถพิเศษทางวิทยาศาสตร์และเทคโนโลยี และกลไกการบริหารการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีสู่แผนพัฒนากำลังคนของประเทศ
---------------------------
วันจันทร์ที่ 28 กุมภาพันธ์ 2565
ก.แรงงาน เสริมสร้างคุณธรรมจริยธรรมให้แก่บุคลากรในสังกัด
ก.แรงงาน เสริมสร้างคุณธรรมจริยธรรมให้แก่บุคลากรในสังกัด
วันที่28กุมภาพันธ์2565เวลา08.30น.นายบุญชอบสุทธมนัสวงษ์ปลัดกระทรวงแรงงานเป็นประธานในพิธีเปิดโครงการอบรมเสริมสร้างคุณธรรมจริยธรรมให้แก่บุคลากรในสังกัดกระทรวงแรงงานโดยมีนางสาวบุปผาเรืองสุดรองปลัดกระทรวงแรงงานเป็นผู้กล่าวรายงานและคณะผู้บริหารหน่วยงานในสังกัดกระทรวงแรงงาน เข้าร่วมด้วย ณห้องประชุมจอมพลป.พิบูลสงครามชั้น5อาคารกระทรวงแรงงานโดยปลัดกระทรวงแรงงานกล่าวว่าในสภาวะสังคมเศรษฐกิจการเมืองที่เปลี่ยนแปลงในปัจจุบันร่วมถึงสภานการณ์การแพร่ระบาดของโรคติดเชื้อไวรัสโคโรน่า2019 (โควิด-19)การส่งเสริมคุณธรรมจริยธรรมภายในกระทรวงแรงงานจะเป็นเครื่องมือในการปรับเปลี่ยนกระบวนการความคิดและพฤติกรรมที่ดีให้แก่บุคลากรในสังกัดกระทรวงแรงงานภายใต้แนวคิดกระทรวงแรงงานโปร่งใสไร้ทุจริต(MOL ZERO CORRUPTION)ร่วมปลูกฝังค่านิยมคุณธรรมมีจริยธรรมที่ดีสร้างความเชื่อมั่นให้ทุกคนคำนึงถึงผลประโยชน์ของชาติบ้านเมืองก่อนประโยชน์ของตนเองหรือพวกพ้องและหันมาร่วมกันสร้างเป้าหมายใหม่ของชาติก็จะทำให้ประเทศเปลี่ยนแปลงไปสู่มิติที่ดีกว่าเกิดการพัฒนาอย่างยั่งยืน
“ผมหวังว่าการอบรมในวันนี้นอกจากทุกท่านจะได้รับความรู้ตามหลักธรรมคำสอนทางพระพุทธศาสนามาปรับใช้ในการปฏิบัติราชการได้อย่างมีประสิทธิภาพแล้วยังสามารถนำมาปรับใช้ในการดำรงชีวิตให้มีความสุขบนพื้นฐานอิทธิบาท๔ฉันทะวิริยะจิตตะวิมังสาเสริมสร้างสังคมจริยธรรมตั้งแต่ระดับครอบครัวชุมชนรวมถึงกระทรวงแรงงาน
ได้มีบุคลากรที่เป็นคนดีและคนเก่งไม่คดโกงไม่ทุจริตประพฤติผิดในศีลธรรมทั้งนี้ขอฝากให้ทุกคนน้อมนำหลักปรัชญาของเศรษฐกิจพอเพียงและหลักการทรงงานของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรพระมหากษัตริย์อันเป็นที่รักยิ่งของปวงชนชาวไทยมาเป็นหลักในการครองตนครองคนครองงานเป็นแบบอย่างที่ดีต่อผู้อื่นยึดมั่นและเทิดทูนไว้ซึ่งสถาบันชาติศาสนาพระมหากษัตริย์และการปกครองในระบอบประชาธิปไตยอันมีพระมหากษัตริย์ทรงเป็นประมุขและขอกราบขอบพระคุณท่านพระอาจารย์มหาสนั่นเขมจารีวัดน้อยนางหงษ์ที่เมตตาสละเวลามาบรรยายให้ความรู้ให้แก่บุคลากรในสังกัดกระทรวงแรงงาน”ปลัดกระทรวงแรงงานกล่าวในท้ายที่สุด
การดำเนินงานตามโครงการดังกล่าวได้กำหนดดำเนินกิจกรรมอบรมและบรรยายจำนวน2กิจกรรมประกอบด้วยกิจกรรมที่1หัวข้อ"ชีวิตเบิกบานการงานเป็นสุข"ที่จัดขึ้นในวันนี้และกิจกรรมที่2หัวข้อ"หลักธรรมของพระราชาสู่การครองตนของข้าแห่งแผ่นดิน"ที่กำหนดจะจัดขึ้นในเดือนพฤษภาคม2565กลุ่มเป้าหมายเป็นข้าราชการและ
เจ้าหน้าที่ในสังกัดกระทรวงแรงงานทั้งในส่วนกลางและส่วนภูมิภาคกิจกรรมละ450คนในรูปแบบการอบรมในสถานที่ราชการและถ่ายทอดสัญญาณออนไลน์ผ่านระบบZoom Meetingไปยังสำนักงานแรงงานทั้ง76จังหวัด
+++++++++++++++++++
กองเผยแพร่และประชาสัมพันธ์
28กุมภาพันธ์2565
วันเสาร์ที่ 9 กรกฎาคม 2565
เขตสุขภาพที่ 9 เร่งพัฒนาศักยภาพ อสม. 4.0 ใช้เทคโนโลยีดูแลสุขภาพประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเชิงปฏิบัติการพัฒนาศักยภาพ อสม. 4.0 เขตสุขภาพที่ 9 นครชัยบุรินทร์ เพิ่มศักยภาพ อสม. ในการดูแลสุขภาพประชาชนในพื้นที่ โดยใช้เทคโนโลยี
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเชิงปฏิบัติการพัฒนาศักยภาพ อสม.4.0เขตสุขภาพที่9 นครชัยบุรินทร์ เพิ่มศักยภาพ อสม. ในการดูแลสุขภาพประชาชนในพื้นที่ โดยใช้เทคโนโลยี
วันนี้ (9 กรกฎาคม 2565) ที่ โรงแรม สบายโฮเทล จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายพลพีร์ สุวรรณฉวี รองเลขาธิการนายกรัฐมนตรีฝ่ายการเมือง นพ.ณรงค์ สายวงศ์ รองปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นพ.โอภาส การย์กวินพงศ์ อธิบดีกรมควบคุมโรค นพ.พงศ์เกษม ไข่มุกด์ ผู้ตรวจราชการกระทรวงสาธารณสุขเขตสุขภาพที่ 9 และคณะผู้บริหารกระทรวงสาธารณสุข เปิดการประชุมเชิงปฏิบัติการพัฒนาศักยภาพอาสาสมัครสาธารณสุขประจำหมู่บ้าน (อสม.) 4.0 เขตสุขภาพที่ 9 นครชัยบุรินทร์ โดย มี ประธาน อสม.ระดับจังหวัด,ระดับอำเภอ และระดับตำบล เข้าร่วมอบรมจำนวน 528 คน
นายอนุทิน กล่าวว่า รัฐบาลและกระทรวงสาธารณสุข ตระหนักถึงความสำคัญของอาสาสมัครสาธารณสุขประจำหมู่บ้าน (อสม.) ซึ่งทั่วโลกให้การยกย่องผลงานเชิงประจักษ์ ในการทำให้ประเทศไทยสามารถควบคุมสถานการณ์โควิด19 ในช่วงที่มีการแพร่ระบาดได้เป็นอย่างดี สะท้อนให้เห็นถึงระบบสาธารณสุขที่เข้มแข็ง นอกจากนี้ อสม. ยังเป็นกลไกสำคัญในการขับเคลื่อนการพัฒนาระบบสุขภาพปฐมภูมิ ช่วยดูแลส่งเสริมสุขภาพประชาชนในทุกพื้นที่ของประเทศอย่างทั่วถึง กระทรวงสาธารณสุขจึงมีการพัฒนาศักยภาพของ อสม.ให้เป็น “หมอประจำบ้าน” และ “อสม. 4.0” มีความรอบรู้ด้านสุขภาพและด้านดิจิทัล เพื่อเป็น หมอคนที่ 1 ตามนโยบาย 3 หมอ ในการดูแลสุขภาพและเป็นต้นแบบให้กับประชาชน โดยส่งเสริมให้ อสม. ใช้เทคโนโลยีการสื่อสารในการติดต่อเจ้าหน้าที่สาธารณสุข เป็นตัวกลางที่ช่วยประสานให้ประชาชนสามารถเข้าถึงบริการด้านการแพทย์และสาธารณสุข รวมถึงการใช้แอปพลิเคชั่น “Smart อสม.” ในการรับข่าวสาร ข้อมูลสุขภาพ การคัดกรองติดตามอาการของผู้ที่ฉีดวัคซีนโควิด 19 เก็บข้อมูลการสำรวจลูกน้ำยุงลาย รวมถึงรายงานผลการปฏิบัติงาน เป็นต้น ปัจจุบันมี อสม. ที่สามารถเข้าถึงและใช้งานแอปพลิเคชั่น “Smart อสม.” แล้วประมาณ 60% จาก อสม. ทั้งหมด 1.05 ล้านคน ซึ่งกระทรวงสาธารณสุขถือเป็นภารกิจสำคัญในการพัฒนาศักยภาพ อสม. ให้เท่าทันต่อการเปลี่ยนแปลง ด้วยการนำเทคโนโลยีมาใช้ให้เกิดประโยชน์ในการปฏิบัติงานมากที่สุด
“การจัดประชุมเพื่อพัฒนาศักยภาพ อสม. ของเขตสุขภาพที่ 9 นครชัยบุรินทร์ครั้งนี้ จะช่วยเพิ่มพูนความรู้ด้านวิชาการ ทักษะการปฏิบัติงาน และทักษะการดูแลสุขภาพพี่น้องประชาชนให้กับ อสม. รวมถึงได้นำความรู้และนวัตกรรมไปปรับใช้ได้อย่างคล่องแคล่ว เป็นผู้นำในการจัดการปัญหาด้านสุขภาพของประชาชน ร่วมกับทีมหมอครอบครัวและเครือข่ายสุขภาพได้อย่างมีประสิทธิภาพมากขึ้น” นายอนุทินกล่าว
************************************** 9 กรกฎาคม 2565
วันจันทร์ที่ 31 มกราคม 2565
กอช. มอบของขวัญ รับเทศกาลตรุษจีน สมัคร พร้อมส่งเงินออมครั้งแรก 100 บาท รับเงินสมทบจากรัฐ รวมถึงอั่งเปาออมรัก มูลค่า 50 บาท
กอช. จัดโปรโมชันรับเทศกาลตรุษจีน สำหรับผู้ที่มีสิทธิสมัครสมาชิก พร้อมส่งเงินออมกับ กอช. ครั้งแรก 100 บาท รับเงินสมทบเพิ่มตามช่วงอายุสูงสุด 1,200 บาทต่อปี และรับอั่งเปาออมรัก M-Coupon มูลค่า 50 บาท เริ่มตั้งแต่วันที่ 1 ถึง 28 กุมภาพันธ์ 2565
กองทุนการออมแห่งชาติ หรือ กอช. จัดโปรโมชันรับเทศกาลตรุษจีน สำหรับผู้ที่มีสิทธิสมัครสมาชิก พร้อมส่งเงินออมกับ กอช. ครั้งแรก 100 บาท รับเงินสมทบเพิ่มตามช่วงอายุสูงสุด 1,200 บาทต่อปี และรับอั่งเปาออมรัก M-Coupon มูลค่า 50 บาท เริ่มตั้งแต่วันที่ 1 ถึง 28 กุมภาพันธ์ 2565 สอบถามเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชันพิเศษฉลองตรุษจีน มอบอั่งเปาออมรัก M-Coupon จากเซเว่น อีเลฟเว่น มูลค่า 50 บาท ให้แก่ผู้ที่สมัครสมาชิก กอช. พร้อมส่งเงินออม 100 บาท จำนวน 5,000 ท่านแรก* ทั้งยังได้รับเงินสมทบเพิ่มตามช่วงอายุของสมาชิก สูงสุด 1,200 บาทต่อปี สำหรับผู้ที่เข้าร่วมกิจกรรมตั้งแต่วันที่ 1 ถึง 28 กุมภาพันธ์ 2565
สำหรับผู้ที่สนใจสามารถตรวจสอบสิทธิ สมัครและส่งเงินออม ได้ที่แอปพลิเคชัน “กอช.” เพื่อลดการเดินทางห่างไกลโควิด-19 หรือหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารออมสิน ธ.ก.ส. ธอส. ธนาคารกรุงไทย ธนาคารอิสลามแห่งประเทศไทย ทุกสาขา สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันเสาร์ที่ 9 ตุลาคม 2564
เริ่มแล้ว! จองโรงแรม/ที่พักกับ “เราเที่ยวด้วยกัน” ถึง 23 ม.ค. 65 จำนวน 2 ล้านสิทธิ
....
โครงการเราเที่ยวด้วยกัน เฟส 3 เปิดให้ประชาชนจองโรงแรม/ที่พักแล้วตั้งแต่วันนี้ – 23 ม.ค. 65 โดยสามารถเข้าพักได้ตั้งแต่วันที่ 15 ต.ค. 64 เป็นต้นไป และจะสิ้นสุดโครงการวันที่ 31 ม.ค. 65
.
3 สิทธิที่จะได้รับจากโครงการเราเที่ยวด้วยกัน เฟส 3 ประกอบด้วย
✅สิทธิที่ 1 : ส่วนลดค่าที่พัก 40% สูงสุดไม่เกิน 3,000 บาท/ห้อง/คืน สูงสุด 15 ห้องหรือ 15 คืน
✅สิทธิที่ 2 : รับคูปองสูงสุด 600 บาท/ห้อง/คืน (ทุกวัน) ใช้เป็นส่วนลดค่าอาหารและค่าเข้าสถานที่ท่องเที่ยวที่ร่วมโครงการโดยประชาชนชำระ 60% และรัฐบาลสนับสนุนอีก 40% ผ่านการตัดเงินจากคูปอง
✅สิทธิที่ 3 : คืนเงินค่าตั๋วเครื่องบิน 40% สูงสุดไม่เกิน 3,000 บ./ผู้โดยสาร เมื่อเดินทางท่องเที่ยวไปยัง ภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
ประชาชนที่สนใจสามารถลงทะเบียนร่วมโครงการได้ที่ www.เราเที่ยวด้วยกัน .com โดยเบอร์โทรศัพท์ที่ลงทะเบียนจะต้องเป็นเบอร์เดียวกับที่ลงทะเบียนแอปฯ เป๋าตัง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 3 ธันวาคม 2564
ผู้ว่าการรถไฟแห่งประเทศไทย ขอบคุณในทุกความเห็นและความห่วงใยต่อการพัฒนาสถานีลำโพง พร้อมนำมาประกอบการพิจารณาเพื่อประโยชน์สูงสุดต่อส่วนร่วม ควบคู่กับการดำรงรักษาหัวลำโพงไว้
ผู้ว่าการรถไฟแห่งประเทศไทย ขอขอบคุณในทุกความห่วงใยที่มีต่อการรถไฟแห่งประเทศไทย และสถานีหัวลำโพง และขอน้อมรับฟังทุกความคิดเห็น และทุกข้อเสนอแนะ พร้อมทั้งยินดีที่จะรวบรวมนำทุกความเห็นมาเป็นส่วนประกอบสำคัญในการพิจารณาวางแผนการพัฒนาพื้นที่สถานีหัวลำโพง
ตามที่มีตัวแทนจากหลายภาคส่วนทั้งนักวิชาการ ภาคประชาสังคม พี่น้องประชาชน ตลอดจนตัวแทนคนรถไฟ ได้แสดงความห่วงใยและมีการเสนอความคิดเห็นอย่างหลากหลาย เกี่ยวกับแนวทางการพัฒนาพื้นที่เชิงพาณิชย์ของสถานีกรุงเทพ (หัวลำโพง) ที่จะเกิดขึ้นในอนาคต หลังเปิดสถานีกลางบางซื่ออย่างเป็นทางการ กระผม นายนิรุฒ มณีพันธ์ ผู้ว่าการรถไฟแห่งประเทศไทย ขอขอบคุณในทุกความห่วงใยที่มีต่อการรถไฟแห่งประเทศไทย (รฟท.) และสถานีหัวลำโพง และขอน้อมรับฟังทุกความคิดเห็น และทุกข้อเสนอแนะ พร้อมทั้งยินดีที่จะรวบรวมนำทุกความเห็นมาเป็นส่วนประกอบสำคัญในการพิจารณาวางแผนการพัฒนาพื้นที่สถานีหัวลำโพงในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และพล.อ.ประยุทธ์ จันทร์โอชา นายกรัฐมนตรี ที่ให้มีการเปิดรับฟังความคิดเห็นจากทุกภาคส่วนอย่างรอบด้าน
สถานีหัวลำโพง เป็นสถานที่สำคัญทางประวัติศาสตร์อันทรงคุณค่าของคนไทย ได้รับพระมหากรุณาธิคุณจากพระบาทสมเด็จพระเจ้าอยู่หัวรัชกาลที่ 5 ทรงมี พระราชดำริและทรงประกอบพระราชพิธีเริ่มก่อสร้างสถานีหัวลำโพงด้วยพระองค์เอง สถานีหัวลำโพงจึงเปรียบเสมือนเป็นสมบัติของชาติ และเป็นศูนย์รวมวิถีชีวิตของคนไทยตั้งแต่อดีต เรื่อยมาจนถึงปัจจุบัน
“ผมขอยืนยันว่า ในฐานะผู้ว่าการรถไฟฯ พร้อมทำหน้าที่ดูแลสถานีหัวลำโพงให้เกิดประโยชน์ต่อส่วนรวมสูงสุด โดยจะไม่มีการทำลายหรือรื้อทิ้งตามกระแสข่าวอย่างแน่นอน และในวันที่ 14 ธันวาคม 2564 การรถไฟฯ จะมีการเปิดเวทีสาธารณะเพื่อรับฟังความคิดเห็นเกี่ยวกับสถานีหัวลำโพง ทั้งเรื่องแผนการพัฒนาพื้นที่ รวมถึงการเดินรถไฟเข้าสถานีหัวลำโพง ตลอดจนการเปิดช่องทางรับฟังความเห็นจากส่วนอื่นๆ เพื่อนำมาประกอบการพิจารณาอย่างรอบด้าน ในการพัฒนาพื้นที่สถานีหัวลำโพงให้เกิดประโยชน์สูงสุดต่อส่วนรวม ควบคู่กับดำรงไว้ในฐานะสมบัติของชาติสืบไป”
วันพุธที่ 25 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2”
ในวันที่ 23 สิงหาคม 2564 การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19
โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านครัวทองพูน อยู่บริเวณสถานีลาดพร้าว รถไฟฟ้ามหานครสายเฉลิมรัชมงคล (MRT สายสีน้ำเงิน) ใกล้โครงการ The Banyan Tree ลาดพร้าว 15
พิกัดร้าน https://goo.gl/maps/fsMPUZ3VmxrsWBut7
- ร้านก๋วยเตี๋ยวเรือเป็นเอก อยู่บริเวณทางออกที่ 1 สถานีวงศ์สว่าง รถไฟฟ้ามหานครสายฉลองรัชธรรม (MRT สายสีม่วง) อยู่บริเวณ ซอยกรุงเทพ-นนทบุรี 41
พิกัดร้าน https://goo.gl/maps/bJHfVJxZbSrNmZKe6
- ร้าน Meat & Milk อยู่บริเวณสถานีน้อมเกล้า โครงการรถไฟฟ้าสายสีส้ม ช่วง ศูนย์วัฒนธรรมฯ - มีนบุรี (สุวินทวงศ์) ใกล้โรงเรียนเตรียมอุดมศึกษาน้อมเกล้า ติดถนนรามคำแหง
พิกัดร้าน https://goo.gl/maps/UUtU9ybZxqMBr3Ps9
- ร้านโจ๊กอิ่มจัง อยู่บริเวณสถานีบางกะปิ โครงการรถไฟฟ้าสายสีเหลือง ช่วงลาดพร้าว - สำโรง ใกล้แฮปปี้แลนด์ สาย 2 หลังห้างน้อมจิตต์ พิกัดร้าน
https://www.google.com/maps/place/13%C2%B046'06.4%22N+100%C2%B038'35.0%22E/@13.7684444,100.6430556,16z
- ร้านอ้วนผอมเมี่ยงปลาเผา อยู่บริเวณสถานีสนามบินน้ำโครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/z6CAmEUF14VE7FJc9
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจำนวน 16,000 กล่อง โดยมีระยะเวลาดำเนินกิจกรรมตั้งแต่วันที่ 23 – 30 สิงหาคม 2564
ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันเสาร์ที่ 7 พฤษภาคม 2565
โฆษกรัฐบาลเผย นายกฯ ไม่สบายใจข่าวการผลิตคอนเทนต์การตลาดสื่อก้าวล่วงสถาบัน มอบหน่วยงานตรวจสอบ ตามกฎหมาย  ย้ำคนไทยรัก และเทิดทูนสถาบันพระมหากษัตริย์
โฆษกรัฐบาลเผย นายกฯ ไม่สบายใจข่าวการผลิตคอนเทนต์การตลาดสื่อก้าวล่วงสถาบัน มอบหน่วยงานตรวจสอบ ตามกฎหมาย  ย้ำคนไทยรัก และเทิดทูนสถาบันพระมหากษัตริย์ เป็นศูนย์รวมความรัก สามัคคี ของคนไทยทั้งชาติ
วันที่ 7 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกไม่สบายใจอย่างยิ่งหลังมีข่าวการทำคลิปโปรโมทการตลาดของแพลตฟอร์มออนไลน์แห่งหนึ่งบนโซเซียลมีเดีย โดยบุคคลที่ถูกว่าจ้างมีการนำเสนอคอนเทนต์หมิ่นเหม่ต่อการก้าวล่วงสถาบัน ทำลายจิตใจประชาชนคนไทยทั้งประเทศ เกิดกระแสต่อต้านจนมีการขึ้นแฮชแท็กแบนแพลตฟอร์มดังกล่าวบนโลกออนไลน์ ขณะนี้ กระทรวงดิจิทัลเพื่อเศรษฐกิจและสังคม ได้หารือกับกองบังคับการปราบปรามการกระทำผิดเกี่ยวกับอาชญากรรมทางเทคโนโลยี (ปอท.) โดยจะมีการรวบรวมหลักฐานที่เกี่ยวข้องให้ ปอท. เพื่อตรวจสอบ หากพบว่ามีการกระทำความผิด และดำเนินการตามกฎหมายอย่างถึงที่สุด
นายกรัฐมนตรียังย้ำว่า คนไทยรักและเทิดทูนสถาบันพระมหากษัตริย์ และพระบรมวงศานุวงศ์ ทุกพระองค์ทรงปฏิบัติพระราชกรณียกิจเพื่อประเทศชาติประชาชนมาโดยตลอด แม้ในช่วงสถานการณ์การแพร่ระบาดโควิด-19 ทุกพระองค์ยังได้ทรงพระราชทานความช่วยเหลือแก่คนไทยทุกหมู่เหล่า ดังนั้น สถาบันพระมหากษัตริย์ จึงเป็นเสมือนศูนย์รวมจิตใจ และบ่อเกิดของความรัก ความสามัคคีของคนไทยทั้งชาติ
"ขอเตือนไปยังนักการตลาด อินฟูเอ็นเซอร์ และเหล่าคอนเทนต์ครีเอเตอร์ต่าง ๆ ให้ระมัดระวังในการนำเสนอเนื้อหา หรือการทำโปรโมทด้วยการนำรูปลักษณ์ บุคคล สถาบันที่คนไทยทั้งประเทศให้เคารพ รัก ถือเป็นการมิบังควร นอกจะทำให้คนไทยทั้งประเทศไม่พอใจ ยังเป็นการทำลายภาพลักษณ์ ชื่อเสียงแบรนด์และสุ่มเสี่ยงในการกระทำผิดตามกฎหมาย และการเอาคนเจ็บคนป่วยคนพิการมาล้อเลียนขัดหลักสิทธิมนุษยชนด้วย เชื่อผู้บริโภคไทยจะไม่สนับสนุนการตลาดที่ไม่สร้างสรรค์เช่นนี้" นายธนกร กล่าว
วันเสาร์ที่ 10 กรกฎาคม 2564
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔ ผ่านระบบการประชุมทางไกล (Video Conference)
เมื่อวันศุกร์ที่ ๙ กรกฎาคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในการประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม นายชัยวัฒน์ ร่างเล็ก รองผู้อำนวยการสำนักงานกิจการยุติธรรม ผู้แทนจากหน่วยงานในกระบวนการยุติธรรม และหน่วยงานที่เกี่ยวข้อง อาทิ สำนักงาน ป.ป.ส. กระทรวงสาธารณสุข กรมคุมประพฤติ กรมราชทัณฑ์ เข้าร่วมประชุม
โดยสรุปสาระสำคัญของการประชุมได้ดังนี้ การรายงานความคืบหน้าเกี่ยวกับการรับฟังความคิดเห็นแนวทางการกำหนดสถานที่อื่นที่ใช้ในการขัง จำคุก หรือควบคุมผู้ต้องหา จำเลย หรือผู้ซึ่งต้องจำคุกตามคำพิพากษาถึงที่สุดและเรื่องที่รัฐมนตรีว่าการกระทรวงยุติธรรมมอบหมายให้ส่วนราชการที่เกี่ยวข้องเตรียมความพร้อมเมื่อประมวลกฎหมายยาเสพติดมีผลบังคับใช้ และฝ่ายเลขานุการได้แจ้งให้ที่ประชุมทราบถึงผลการรับฟังความคิดเห็นแนวทางการกำหนดสถานที่อื่นที่ใช้ในการขัง จำคุก หรือควบคุม ผู้ต้องหา จำเลย หรือผู้ซึ่งต้องจำคุกตามคำพิพากษาถึงที่สุดโดยที่ประชุมรับทราบ และประธานในที่ประชุมมอบหมายให้ฝ่ายเลขานุการดำเนินการศึกษาเพิ่มเติมเพื่อให้ได้ข้อสรุปเกี่ยวกับสถานที่อื่นที่เหมาะสมกับแต่ละบุคคล วิธีการ และเงื่อนไขในการใช้มาตรการต่างๆ ตามมาตรา ๘๘/๑ มาตรา ๘๙/๒ และมาตรา ๒๔๖ ต่อไป
นอกจากนี้ ที่ประชุมได้พิจารณาการเตรียมความพร้อมในการบังคับใช้ร่างพระราชบัญญัติให้ใช้ประมวลกฎหมายยาเสพติด พ.ศ. … ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่..) พ.ศ. … โดยที่ประชุมได้มีมติเห็นชอบใน ๒ ประเด็น ดังนี้
๑. รับทราบถึงความคืบหน้าของร่างกฎหมายว่าด้วยยาเสพติด รวมถึงกรณีผลของกฎหมายที่จะเกิดขึ้นตามมาตรา ๓ ของประมวลกฎหมายอาญา ตลอดจนการเตรียมความพร้อมของหน่วยงานต่างๆ เมื่อกฎหมายมีผลบังคับใช้ โดยอาจจะใช้กลไกลของคณะกรรมการพัฒนาการบริหารงานยุติธรรมระดับจังหวัด (กพยจ.) เข้ามาดำเนินการในเรื่องดังกล่าวด้วย
๒. ประเด็นการเตรียมความพร้อมในการบำบัดฟื้นฟูผู้ติดยาเสพติด โดยทางสำนักงาน ป.ป.ส. ได้จัดตั้งคณะกรรมการ/อนุกรรมการต่างๆ เพื่อเป็นการบูรณาการแผนงานรวมถึงการบริหารจัดการด้านงบประมาณที่เกี่ยวข้องเมื่อร่างกฎหมายนี้มีผลบังคับใช้
วันอาทิตย์ที่ 26 ธันวาคม 2564
รัฐมนตรีว่าการกระทรวงยุติธรรม พอใจลงพื้นที่นครพนม สร้างการรับรู้งานกระทรวง พร้อมคิกออฟเก็บเกี่ยวฟ้าทะลายโจร ปลูกเดือนแม่เก็บเดือนพ่อ แจกต้นพันธุ์กระท่อมหวังช่วยสร้างอาชีพ
รัฐมนตรีว่าการกระทรวงยุติธรรม พอใจลงพื้นที่นครพนม สร้างการรับรู้งานกระทรวง พร้อมคิกออฟเก็บเกี่ยวฟ้าทะลายโจร ปลูกเดือนแม่เก็บเดือนพ่อ แจกต้นพันธุ์กระท่อมหวังช่วยสร้างอาชีพ ชี้ทุกหน่วยงานในสังกัดต้องเร่งพัฒนาบริการประชาชน ให้ทุกคนเข้าถึงได้
เมื่อวันที่ 26 ธันวาคม 2564 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการลงพื้นที่ จ.นครพนม ว่า การลงพื้นที่ในครั้งนี้ ตนได้ไปพร้อมกับ น.ส.ณัฐภัสส์ ยงใจยุทธ ผู้ช่วย รมว.ยุติธรรม นายวิชัย ไชยมงคล เลขาธิการ ป.ป.ส. นายณรงค์ จุ้ยเส่ย รองอธิบดีกรมราชทัณฑ์ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และข้าราชการจากหลายหน่วยงานในกระทรวง โดยไปสร้างการรับรู้ให้กับประชาชนในพื้นที่ ได้รู้จักเนื้องานของกระทรวงยุติธรรมว่ามีอะไรบ้าง และประชาสัมพันธ์ให้ชาวบ้านเข้าถึง ซึ่งถือว่าน่าพอใจ เพราะเราได้ทำให้ประชาชนได้เข้าใจ เช่นการสร้างความปลอดภัยให้สังคมโดยเฉพาะสุภาพสตรี ที่เราได้ร่าง พ.ร.บ.ป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง (JSOC) และการจัดทำฐานขอมูลต่างๆไว้ เพื่อสร้างความมั่นใจ ความเชื่อมั่น และสร้างความปลอดภัยในชีวิตและทรัพย์สินต่อประชาชนอย่างแท้จริง และ การส่งเสริมการปลูกสมุนไพรฟ้าทะลายโจร และการปลดล็อกพืชกระท่อมออกจากบัญชียาเสพติด ทำให้ชาวบ้านมีรายได้จากการขายฟ้าทะลายโจรและใบกระท่อม จากใบไม้กลายเป็นเงินทอง แต่หากเราปลูกมากราคาอาจจะตกลง ดังนั้นอาจจะต้องวางแผนให้ดี
นายสมศักดิ์ กล่าวอีกว่า นอกจากนี้ตนยังได้ไปตรวจเยี่ยมโครงการเสริมสร้างความเข้มแข็งหมู่บ้านชุมชนกองทุนแม่ของแผ่นดิน เพื่อส่งเสริมอาชีพ ป้องกันปัญหายาเสพติด การปลูกฟ้าทะลายโจร ปลูกเดือนแม่ เก็บเดือนพ่อ และมอบพันธุ์กล้าฟ้าทะลายโจร และพันธุ์กระท่อม 1 ครัวเรือน 1 ต้น และต่อด้วยพิธีการเก็บเกี่ยวต้นฟ้าทะลายโจร โดยมีประชาชนในชุมชนร่วมงานจำนวนมากร่วมเป็นสักขีพยาน ซึ่งชาวบ้านในพื้นที่ได้สนใจโครงการและงานของกระทรวงยุติธรรม ได้สอบถามและพูดคุยอย่างหลากหลาย และตนยังได้ให้ความรู้ในด้านการป้องกันและปราบปรามยาเสพติดซึ่งประมวลกฎหมายยาเสพติดฉบับใหม่เน้นการยึดทรัพย์ตัดวงจรและสาวไปถึงตัวผู้บงการมากขึ้น และยังมอบทุนสงเคราะห์ให้กับผู้กระทำผิดที่อยู่ในการดูแลของหน่วยงานในกระทรวงยุติธรรมและมอบเงินค่าทดแทนและค่าเสียหายจำเลยในคดีอาญา และเงินช่วยเหลือจากกองทุนยุติธรรม ซึ่งเรามีงบประมาณในส่วนนี้ปีละ 450 ล้านบาท จึงอยากให้ประชาชนเข้าถึง
"การปลูกกระท่อมชาวอีสานเองก็อยากปลูกได้และอยากให้ออกมาดีไม่แพ้ภาคใต้ ซึ่งแม้ว่าภาพรวมของงานจะน่าพอใจ แต่ยังมีสิ่งที่กระทรวงยุติธรรมต้องพัฒนา เพื่อให้ประชาชนรู้จักงานของกระทรวง และเข้าถึงสำนักงานยุติธรรมจังหวัดและกองทุนยุติธรรม ผมขอให้ประชาชนมาใช้บริการเยอะๆ และขอให้หน่วยงานในกระทรวงยุติธรรมทำงานหนักขึ้นเพราะเราเป็นข้าราชการที่เงินเดือนมาจากภาษีประชาชน ดังนั้นเราต้องเร่งบริการประชาอย่างเต็มที่"นายสมศักดิ์ กล่าว
วันพฤหัสบดีที่ 10 มีนาคม 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีเปิดการประชุมและการสัมมนาทางวิชาการ สมาคมสันนิบาตเทศบาลแห่งประเทศไทย ครั้งที่ 1/2565 ประจำปี พ.ศ. 2565
คำกล่าว พลเอก ประยุทธ์ จันทร์โอชา นายกรัฐมนตรีเนื่องในโอกาสเป็นประธานในพิธีเปิดการประชุมและการสัมมนาทางวิชาการสมาคมสันนิบาตเทศบาลแห่งประเทศไทย ครั้งที่ 1/2565 ประจำปี พ.ศ. 2565
(ผ่านระบบ Video Conference) ณ ศูนย์ปฏิบัติการนายกรัฐมนตรี (PMOC)
ท่านผู้ว่าราชการจังหวัด
ท่านนายกสมาคมสันนิบาตเทศบาลแห่งประเทศไทย
ท่านคณะกรรมาธิการบริหาร
ท่านหัวหน้าส่วนราชการส่วนท้องถิ่น
และผู้มีเกียรติทุกท่าน
• ผมรู้สึกเป็นเกียรติที่ได้มาเป็นประธานในพิธีเปิดงานการประชุมและการสัมมนาทางวิชาการสมาคมสันนิบาตเทศบาลแห่งประเทศไทย ครั้งที่ 1ประจำปี 2565 ในวันนี้
• เทศบาลเป็นอีกกลไกหนึ่งที่มีความสำคัญต่อการบริหารราชการแผ่นดินมาอย่างยาวนาน โดยถือเป็นหน่วยที่มีความใกล้ชิด และสามารถเข้าถึงประชาชนในพื้นที่ต่าง ๆ เพื่อแก้ไขปัญหาเฉพาะหน้าที่เกิดขึ้นในชุมชน รวมทั้งการประสานงานกับหน่วยงานราชการอื่น ๆ ในการบรรเทาความเดือดร้อนให้แก่พี่น้องประชาชน ซึ่งผมขอถือโอกาสนี้แสดงความขอบคุณทุกท่านที่ได้ร่วมมือกับรัฐบาลเป็นอย่างดีในการแก้ไขปัญหาที่เกิดขึ้นจากการแพร่ระบาดของโรคติดเชื้อโควิด-19 ในระยะที่ผ่านมา อีกทั้ง ปัญหาภัยแล้งและอุทกภัย ปัญหาเรื่องการจัดการขยะ รวมทั้งปัญหาอื่น ๆ ที่ส่งผลกระทบต่อพี่น้องประชาชนคนไทย
• นอกเหนือจากการแก้ไขปัญหาความเดือดร้อนของประชาชนแล้ว เทศบาลยังมีบทบาทสำคัญในการบำรุงรักษาและพัฒนาท้องถิ่นให้เป็นไปด้วยความเรียบร้อย รัฐบาลได้เห็นถึงความสำคัญของการพัฒนาท้องถิ่น จึงได้วางแผนงานเพื่อส่งเสริมให้ท้องถิ่นมีประสิทธิภาพมากยิ่งขึ้น โดยมุ่งเน้นการขับเคลื่อนการบูรณาการการทำงานร่วมกันระหว่างส่วนกลาง ส่วนภูมิภาค และส่วนท้องถิ่น เพื่อให้การขับเคลื่อนการพัฒนาประเทศสอดคล้องกันทั้งต้นทาง กลางทาง และปลายทาง
• ในการประชุมและการสัมมนาในวันนี้ จึงถือเป็นโอกาสที่ทุกท่านจะได้รับฟัง และนำองค์ความรู้ที่ได้รับจากวิทยากรทุกท่าน มาปรับใช้เป็นแนวทางในการปฏิบัติหน้าที่ของตน พร้อมทั้งร่วมแลกเปลี่ยนความคิดเห็นและเรียนรู้จากประสบการณ์ระหว่างกัน ซึ่งท้องถิ่นหลายแห่งนั้นถือเป็นต้นแบบที่ดีในการสร้างนวัตกรรม และการบริการสาธารณะ เช่น ด้านการดูแลสุขภาพประชาชน ด้านคุณธรรมจริยธรรม และด้านการมีส่วนร่วมของประชาชน รวมทั้งด้านการขับเคลื่อนกิจกรรมปฏิรูปประเทศที่ส่งผลต่อประชาชนอย่างมีนัยสำคัญ (Big Rock) ที่ส่งผลต่อการบรรลุวัตถุประสงค์ตามยุทธศาสตร์ชาติ 20 ปีในการพัฒนาท้องถิ่นให้เจริญก้าวหน้าโดยยึดถือประชาชนเป็นศูนย์กลาง เกิดผลสำเร็จเป็นรูปธรรม สามารถสร้างประโยชน์ให้แก่พี่น้องประชาชนได้อย่างทั่วถึงเท่าเทียม
• โอกาสนี้ ผมขออาราธนาคุณพระรัตนตรัยและสิ่งศักดิ์สิทธิ์ทั้งหลายที่ท่านเคารพนับถือ อีกทั้งพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้ผู้บริหาร สมาชิก และบุคลากรเทศบาลทุกท่าน ประสบแต่ความสุขความเจริญ มีพลังกาย พลังใจ และพลังสติปัญญาที่สมบูรณ์ สามารถปฏิบัติหน้าที่เพื่อประเทศชาติและประชาชนได้อย่างเข้มแข็งต่อไป
• บัดนี้ ได้เวลาอันสมควรแล้ว ผมขอเปิดการประชุมและการสัมมนาทางวิชาการสมาคมสันนิบาตแห่งประเทศไทย ครั้งที่ 1ประจำปี พ.ศ. 2565 และขอให้การจัดงานในครั้งนี้ สำเร็จลุล่วงตามวัตถุประสงค์ที่ตั้งไว้ทุกประการ
ขอบคุณครับ
วันอาทิตย์ที่ 17 ตุลาคม 2564
รัฐบาลเปิด 6 แนวทางพัฒนาเร่งด่วน รองรับการเปิดบริการรถไฟฟ้าจีน-ลาว  เพิ่มโอกาสผู้ประกอบการไทยกระจายสินค้าสอดรับส่งออกชายแดนและข้ามพรมแดนโตต่อเนื่อง
รัฐบาลเปิด 6 แนวทางพัฒนาเร่งด่วน รองรับการเปิดบริการรถไฟฟ้าจีน-ลาว  เพิ่มโอกาสผู้ประกอบการไทยกระจายสินค้าสอดรับส่งออกชายแดนและข้ามพรมแดนโตต่อเนื่อง
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการเตรียมความพร้อมรองรับการเปิดให้บริการเส้นทางรถไฟสายสาธารณรัฐประชาชนจีน และสาธารณรัฐประชาธิปไตยประชาชนลาว ที่จะเปิดให้บริการเดือนธันวาคม 64 นี้ โดยคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) รายงานว่า ได้กำหนดแนวทางสำหรับการดำเนินการในระยะเร่งด่วนและระยะยาวเพื่อเพิ่มประสิทธิภาพการคมนาคมขนส่งและการอำนวยความสะดวกด้านศุลกากร เชื่อมต่อการขนส่งสินค้าและการเดินทางระหว่างจีน-ลาว-ไทย พร้อมรับโอกาสทางเศรษฐกิจที่เพิ่มขึ้นอีกมาก อีกทั้งจะต่อยอดโครงการด้านอื่นๆ ใช้ประโยชน์จากความได้เปรียบทางภูมิศาสตร์ให้เกิดประโยชน์สูงสุด เพื่อให้ประเทศไทยเป็นศูนย์กลางการขนส่งในภูมิภาค
ทั้งนี้ กรอบแนวทางการพัฒนาในระยะเร่งด่วนที่ให้ดำเนินการแล้วเสร็จภายในปี 2564 ได้แก่ 1) การบริหารจัดการการใช้บริการสะพานมิตรภาพไทย – ลาว แห่งที่ 1 ร่วมกับการบริหารจัดการการใช้ทางรถไฟ โดยเพิ่มความถี่การเดินรถไฟและใช้หัวลาก 15 ตันต่อเพลา รวมทั้งได้จัดเวลาการเดินรถไฟใหม่ ให้มีความเหมาะสมและลดความแออัด 2) การจัดเตรียมความพร้อมในด้านกระบวนการและพิธีการศุลกากร ทั้งในด้านอัตรากำลังและอุปกรณ์ต่าง ๆ จัดซื้อระบบตรวจสอบตู้สินค้าด้วยเอ็กซเรย์แบบเคลื่อนที่ (Mobile X-Ray System) การปรับปรุงกฎหมาย ระเบียบ อนุมัติกรมรองรับพิธีการทางรถไฟทุกรูปแบบ 3) การพัฒนาบริเวณพื้นที่หนองสองห้อง เป็นจุดพักคอยของรถบรรทุกสินค้าขาออกบนพื้นที่ประมาณ 50 ไร่ 4) การพัฒนาพื้นที่สถานีรถไฟหนองคายให้เป็นพื้นที่ศูนย์เปลี่ยนถ่ายสินค้าขาเข้าและปรับพื้นที่ เพื่อตั้งเป็นโรงพักสินค้า เพื่อจัดเก็บตรวจปล่อยพิธีการศุลกากรในระยะเร่งด่วน 5) การผ่อนผันการใช้ช่องทางเข้าในราชอาณาจักร เฉพาะการขนส่งสินค้า ณ จุดผ่านแดนถาวรสะพานมิตรภาพไทย – ลาว แห่งที่ 1และช่องทางจุดผ่านแดนถาวรสถานีรถไฟหนองคาย 6) การขยายพื้นที่ในการอำนวยความสะดวกด้านพิธีการเข้าเมือง จากการดำเนินการนี้ จะสามารถรองรับปริมาณสินค้าที่จะเพิ่มสูงขึ้น 354ตู้/วัน มีขีดความสามารถรองรับรถบันทุกหมุนเวียนสินค้าเข้า-ออกดำเนินพิธีการศุลกากร 650 คัน/วัน การตรวจลงตราได้ 3,600 คน/วันสำหรับการดำเนินการระยะยาว จะประกอบด้วย การเร่งเชื่อมโยงเส้นทางรถไฟ จีน-ลาว-ไทย ให้สมบูรณ์ การก่อสร้างสะพานแห่งใหม่สำหรับการขนส่งระบบราง การพัฒนาศูนย์ขนถ่ายสินค้านาทา จ.หนองคาย การเตรียมพร้อมผู้ประกอบการด้านโลจิสติกส์ เป็นต้น
“นายกรัฐมนตรียังมอบหมายให้หน่วยงานที่เกี่ยวข้องเร่งผลักดันการเจรจาสิทธิประโยชน์และมาตรการการค้าระหว่างจีน ลาว ไทย ขณะเดียวกันก็เร่งสนับสนุนผู้ประกอบการไทยโดยเฉพาะ SMEs ท้องถิ่นได้ใช้ประโยชน์จากการเปิดให้บริการรถไฟฟ้าความเร็วสูงในการส่งออกสินค้าไปจีนและลาวเพิ่มมากขึ้น ทั้งสินค้าอุปโภค บริโภค และโดยเฉพาะสินค้าทางการเกษตรของไทย เชื่อว่าจะช่วยผลักดันให้มูลค่าการค้าชายแดนและการค้าผ่านแดนของไทยเพิ่มสูงขึ้นด้วย ซึ่งมูลค่าการส่งออกผ่านการค้าชายแดนและผ่านแดนใน 8 เดือน (ม.ค.-ส.ค. 2564) สูงถึง 682,184 ล้านบาท หรือเพิ่มขึ้น 38.03% เฉพาะมูลค่าการค้าชายแดนและผ่านแดนสปป.ลาว เพิ่มขึ้นถึง 23.93%” นางสาวรัชดา ฯ กล่าว
.....................
วันพุธที่ 13 ตุลาคม 2564
โฆษกรัฐบาลเผย นายกฯ ปลื้ม หลายดัชนียืนยันประเทศไทยเป็นหนึ่งในประเทศที่มีระบบสาธารณสุขที่ดีที่สุดในโลก
โฆษกรัฐบาลเผย นายกฯ ปลื้ม หลายดัชนียืนยันประเทศไทยเป็นหนึ่งในประเทศที่มีระบบสาธารณสุขที่ดีที่สุดในโลก
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในช่วงของการระบาดของโควิดที่ผ่านมาได้มีการเผยแพร่รายงานดัชนีความมั่นคงทางด้านสาธารณสุข หรือมีการจัดอันดับหลายแห่งที่แสดงให้เห็นว่า ประเทศไทยเป็น 1 ในประเทศที่มีระบบสาธารณสุขที่ดีที่สุดแห่งหนึ่งของโลก
อาทิ ในช่วงต้นของการแพร่ระบาด มหาวิทยาลัย John Hopkins และองค์กร Nuclear Threat Initiative รายงานดัชนีความมั่นคงทางด้านสุขภาพ เมื่อปี 2019 พบว่า ประเทศไทยอยู่ในอันดับ 6 ของโลก และเป็นอันดับ 1 ของเอเชีย ทั้งยังได้รับการยกย่องว่าเป็น 1 ใน 13 ประเทศที่มีความพร้อมในการรับมือกับโรคระบาดมากที่สุด
ล่าสุดเมื่อเดือนเมษายนที่ผ่านมา นิตยสาร CEOWorld Magazine นิตยสารสำหรับแวดวงธุรกิจได้เผยแพร่ผลการจัดอันดับดัชนีระบบบริการสุขภาพ ประจำปี 2021 (Health Care Index) โดยไทยได้รับการจัดให้อยู่ในอันดับที่ 13 จาก 89 ประเทศทั่วโลก หรือเป็นอันดับที่ 4 ของทวีปเอเชีย (รองจาก เกาหลีใต้ ไต้หวันและญี่ปุ่น ตามลำดับ) และเป็นอันดับที่ 1 ของอาเซียน ด้วยคะแนน 59.52 ทั้งนี้ ไทยมีความโดดเด่นที่สุดในเรื่อง ความพร้อมของยาที่จะให้บริการ และโครงสร้างพื้นฐานด้านระบบบริการสุขภาพ
นายธนกร กล่าวว่า ดัชนีระบบบริการสุขภาพ มีปัจจัยที่ใช้ประกอบการวิเคราะห์หลักๆ 5 ปัจจัย โดยไทยได้รับคะแนนในแต่ละด้าน ดังต่อไปนี้ ได้แก่ 1)โครงสร้างพื้นฐานของระบบบริการสุขภาพ (Infrastructure) ได้รับ 98.7 คะแนน 2) บุคลากรทางการแพทย์ (แพทย์, พยาบาล และบุคลากรทางสาธารณสุข หรือ Professionals) ได้รับ 29.05 คะแนน 3) ค่าใช้จ่ายต่อคนต่อปี (Cost) ได้รับ 94.99 คะแนน 4) ความพร้อมของยาที่ให้บริการ (Medicine Availability) ได้รับ 98.74 คะแนน และ 5)ความพร้อมของรัฐบาล (Government Readiness) ได้รับ 96.1 คะแนน นอกจากนี้ ยังมีปัจจัยอื่นๆ ที่นำมาใช้ประกอบการวิเคราะห์ร่วมกันอีก ได้แก่ สภาพแวดล้อม, การเข้าถึงน้ำสะอาด, สุขอนามัย, การเตรียมความพร้อมของรัฐบาลเกี่ยวกับการกำหนดบทลงโทษจากความเสี่ยง อาทิ การใช้ยาสูบ และโรคอ้วน ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณและชื่นชมบุคลากรที่เกี่ยวข้องทั้งหมด ที่ได้ทำงานอย่างเต็มที่ เอาใจใส่ มุ่งผลสัมฤทธิ์ของงานและประโยชน์สุขของประชาชน ส่งผลให้มีเสียงสะท้อนที่ดีจากพัฒนาการ และความพร้อมของระบบบริการสุขภาพของไทย ซึ่งรัฐบาลได้วางนโยบายด้านสุขภาพ และเตรียมความพร้อมเพื่อสุขภาพอนามัยในการดำรงชีวิตที่ดีของประชาชนไทย
โฆษกประจำสำนักนายกฯ กล่าวเพิ่มเติมว่า ในปัจจุบัน นายกรัฐมนตรีได้กำหนดนโยบายสาธารณสุข ที่มุ่งพัฒนา “ระบบบริการสุขภาพ” อาทิ ยกระดับระบบบริการสุขภาพขั้นปฐมภูมิและ อสม. ให้คนไทยทุกครอบครัวมีหมอประจำตัว 3 คน พัฒนาระบบบริการสุขภาพขั้นทุติยภูมิ ให้เป็นจุดเชื่อมต่อที่มีประสิทธิภาพยิ่งขึ้น การมุ่งเน้นการดูแลสุขภาพในกลุ่มเด็กปฐมวัยและผู้สูงอายุ และประชาชนสามารถเข้าถึงยาที่จำเป็นได้อย่างทั่วถึง พร้อมเชื่อมั่นว่า ผลจากการจัดอันดับ ดัชนีระบบบริการสุขภาพ ดังกล่าว แสดงให้เห็นถึงสัญญาณที่ดีของการขับเคลื่อนประเทศไทยสู่การเป็น “ศูนย์กลางสุขภาพนานาชาติ (Medical Hub)” ภายในปี 2569 เพื่อยกระดับมาตรฐานการดูแลสุขภาพในเชิงการท่องเที่ยว ต่อยอดสู่การสร้างอาชีพ
วันพุธที่ 23 มีนาคม 2565
นายกรัฐมนตรีขอให้การสูญเสียหมอกระต่าย เป็นคติสอนใจสร้างจิตสำนึกการใช้รถใช้ถนนอย่างปลอดภัย หวังให้เกิดความรับผิดชอบ ลดอุบัติเหตุ ลดการสูญเสียชีวิต
นายกรัฐมนตรีขอให้การสูญเสียหมอกระต่าย เป็นคติสอนใจสร้างจิตสำนึกการใช้รถใช้ถนนอย่างปลอดภัย หวังให้เกิดความรับผิดชอบ ลดอุบัติเหตุ ลดการสูญเสียชีวิต
วันนี้ (4 มีนาคม 2565 เวลา) 13.30 น. ณ ห้องสีม่วง ตึกไทยคู่ฟ้า ทำเนียบรัฐบาล นายแพทย์แท้จริง ศิริพานิช เลขาธิการมูลนิธิเมาไม่ขับ นำบิดาและมารดาของแพทย์หญิงวราลัคน์ สุภวัตรจริยากุล (หมอกระต่าย) คือ นายอนิรุทธ์ สุภวัตรจริยากุล และนางรัชนี สุภวัตรจริยากุล เข้าพบนายกรัฐมนตรี เพื่อหารือเรื่องแนวทางการป้องกันอุบัติเหตุทางถนนจากกรณีการเสียชีวิตของแพทย์หญิงวราลัคน์ หรือหมอกระต่าย ซึ่งทำให้สังคมเกิดการตื่นตัวในการเรียกร้องสิทธิ์ความปลอดภัยในการข้ามทางม้าลายขึ้นทั่วประเทศ โดยมีนายธีรภัทร ประยูรสิทธิ ปลัดสำนักนายกรัฐมนตรี พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย เข้าร่วมหารือด้วย
ภายหลังการเข้าพบ นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรีแสดงความเสียใจต่อการเสียชีวิตของหมอกระต่าย ถือว่าเป็นการสูญเสียบุคลากรที่มีความรู้ความสามารถ เหตุการณ์ดังกล่าวส่งผลกระทบต่อความรู้สึกของคนไทยเป็นจำนวนมาก โดยเฉพาะความรู้สึกของคนเป็นพ่อแม่ และเป็นเรื่องที่ทำใจได้ยาก แต่คุณพ่อคุณแม่ก็ก้าวผ่านจุดที่ยากลำบากมาได้ จึงขอชื่นชมและเป็นกำลังใจให้ก้าวผ่านช่วงเวลานี้ไปให้ได้ พร้อมกำชับให้เจ้าหน้าที่ตำรวจดำเนินคดีอย่างเต็มที่ให้เกิดความเป็นธรรม
นายกรัฐมนตรีเน้นย้ำ อย่าให้การเสียชีวิตของหมอกระต่ายสูญเปล่า ให้ยกเรื่องราวของหมอกระต่ายเป็นคติสอนใจ ร่วมรณรงค์สร้างจิตสำนึกการใช้รถใช้ถนนอย่างปลอดภัยมากยิ่งขึ้น ถ้าเป็นไปได้ไม่อยากให้เหตุการณ์ดังกล่าวเกิดขึ้นกับใครอีก ขอให้หน่วยงานที่เกี่ยวข้องร่วมกันหามาตรการสร้างความปลอดภัย ปรับปรุงเครื่องหมายจราจร สัญลักษณ์ต่าง ๆ โดยเฉพาะทางม้าลายต้องทำให้เห็นชัดเจน มีไฟจราจรคอยให้สัญญาณคนข้ามถนน และร่วมกันวางแผนกระตุ้นให้ผู้ใช้รถใช้ถนนเกิดความรับผิดชอบ เข้มงวดวินัยการใช้รถใช้ถนน พร้อมกันนี้ นายกรัฐมนตรีได้สั่งการให้ดำเนินการติดกล้องรถยนต์ใหม่ทุกคัน เพื่อคอยบันทึกเหตุการณ์ และใช้เป็นหลักฐานหากเกิดอุบัติเหตุขึ้น ทั้งนี้ ขอให้ประชาชนเข้ามามีส่วนร่วมในการแจ้งเบาะแสผู้กระทำความผิดกฎหมายจราจร โดยให้พิจารณาจัดสรรเงินรางวัลตอบแทน ให้สังคมเป็นเกราะป้องกัน สร้างสังคมที่มีความรับผิดชอบ สร้างความปลอดภัยบนถนนมากยิ่งขึ้น
ในส่วนของข้อเสนอ ขอให้รัฐบาลพิจารณาให้วันที่ 21 มกราคมของทุกปีเป็น “วันถนนปลอดภัยแห่งชาติ” นั้น นายกรัฐมนตรีรับข้อเสนอดังกล่าว มอบหมายให้หน่วยงานที่เกี่ยวข้องนำไปพิจารณาให้ครอบคลุมประเด็นความปลอดภัยที่เกี่ยวข้อง เสนอให้รัฐบาลพิจารณาอย่างเหมาะสมต่อไป
วันศุกร์ที่ 16 กรกฎาคม 2564
ปลัดกระทรวงดิจิทัลฯ ร่วมพิธีเปิดงานเสวนาเพื่อนำเสนอผลการศึกษาเบื้องต้น สถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทย ภายใต้โครงการวิจัย “Disrupting Harm”
ปลัดกระทรวงดิจิทัลฯ ร่วมพิธีเปิดงานเสวนาเพื่อนำเสนอผลการศึกษาเบื้องต้น สถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทย ภายใต้โครงการวิจัย “Disrupting Harm”
เมื่อวันที่16กรกฎาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้เข้าร่วมในพิธีเปิดงานเสวนาเพื่อนำเสนอผลการศึกษาเบื้องต้นสถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทยภายใต้โครงการวิจัย“Disrupting Harm”ผ่านระบบประชุมทางไกลโดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคม ซึ่งการเสวนาครั้งนี้เป็นความร่วมมือระหว่างองค์การยูนิเซฟประเทศไทยองค์การตำรวจสากลและองค์การเอ็กแพทอินเตอร์เนชั่นแนล(UNICEF, INTERPOL and ECPAT)ซึ่งมีวัตถุประสงค์เพื่อนำเสนอผลการศึกษาเบื้องต้นจากการรวบรวมข้อมูลเพื่อสร้างความเข้าใจรูปแบบอาชญากรรมดังกล่าวโดยมีการสำรวจมุมมองของเด็กต่อประสบการณ์การใช้อินเทอร์เน็ตโดยที่ข้อมูลจากการวิจัยครั้งนี้สามารถนำไปเป็นข้อมูลพื้นฐานในการขับเคลื่อนเชิงนโยบายเพื่อกำหนดแนวทางป้องกันและแก้ไขปัญหาอาชญากรรมดังกล่าวและส่งเสริมความร่วมมือของภาครัฐและภาคเอกชนในการแก้ไขปัญหาอย่างยั่งยืนต่อไป
********
วันจันทร์ที่ 13 มิถุนายน 2565
โฆษกรัฐบาลเผย นายกฯ ชื่นชม “น้องพิงค์” พิชฌามลณ์ฯ แชมป์แบดมินตัน VICTOR DENMARK MASTERS 2022 และ โปรช้าง คนไทยคนแรกที่คว้าแชมป์ GPA Tour Champions
โฆษกรัฐบาลเผย นายกฯ ชื่นชม “น้องพิงค์” พิชฌามลณ์ฯ แชมป์แบดมินตัน VICTOR DENMARK MASTERS 2022 และ โปรช้าง คนไทยคนแรกที่คว้าแชมป์ GPA Tour Champions
วันนี้ (13 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบถึงผลการแข่งขันกีฬาแบดมินตันและกอล์ฟในช่วงเวลานี้ นายกรัฐมนตรีชื่นชมถึงความสามารถและศักยภาพของนักกีฬาไทย ที่ได้สร้างชื่อเสียงให้ประเทศไทยเป็นที่รู้จัก
โฆษกประจำสำนักนายกรัฐมนตรีกล่าวถึงผลการแข่งขันแบดมินตัน ที่ น.ส. พิชฌามลณ์ โอภาสนิพัทธ์ หรือ "น้องพิงค์" นักแบดมินตันไทย ซึ่งได้รับรางวัลชนะเลิศการแข่งขันแบดมินตัน รายการ “วิคเตอร์ เดนมาร์ก มาสเตอร์ส 2022” (VICTOR DENMARK MASTERS 2022) ประเภทหญิงเดี่ยว ที่เมืองฮิลเลอรอด ประเทศเดนมาร์ก เอาชนะ หยุนซุนเฉา จากไต้หวัน ด้วยคะแนน 21-16 ใช้เวลา 65 นาที และเป็นการคว้าแชมป์อาชีพในระดับการแข่งขันนานาชาติได้สำเร็จเป็นครั้งแรก ซึ่งผลการแข่งขันดังกล่าวถือเป็นอีกผลงานความก้าวหน้าของทีมนักกีฬาไทยที่สามารถรักษามาตรฐานการแข่งขันจนประสบผลสำเร็จมาอย่างต่อเนื่อง สร้างชื่อเสียงและความภาคภูมิใจให้แก่ประเทศไทย ที่สำคัญความสำเร็จที่สร้างขวัญและกำลังใจให้น้องพิงค์ได้อย่างมากคือ แม้น้องพิงค์จะอายุยังน้อย มีอันดับไม่สูงในการแข่งขันครั้งนี้ แต่สามารถเอาชนะนักกีฬารุ่นพี่ ซื่อเหวินฉี จากไต้หวัน มือวางอันดับ 1 ของรายการ และอันดับ 44 ของโลก และ หยุนซุนเฉา จากไต้หวัน มือวางอันดับ 6 ของรายการ และอันดับ 79 ของโลก ได้
อีกผลการแข่งขันที่สร้างความสุขและความประทับใจให้คนไทยไม่แพ้กัน คือ ความสำเร็จของโปรช้าง ธงชัย ใจดี ตำนานนักกอล์ฟของประเทศไทย ซึ่งเข้าร่วมรายการแข่งขัน American Family Insurance Championship ณ สนาม University Ridge Golf Course แบบพาร์ 72 ระยะ 7,083 หลา รัฐวิสคอนซิน สหรัฐอเมริกา โดยสามารถจบสกอร์รอบสุดท้าย 4 อันเดอร์พาร์ 68 ได้สกอร์รวม 14 อันเดอร์พาร์ 202 สร้างประวัติศาสตร์ได้สำเร็จด้วยการก้าวขึ้นเป็นชาวไทยคนแรกที่คว้าแชมป์ระดับ PGA Tour Champions เมื่อวันอาทิตย์ ที่ผ่านมา
“นายกรัฐมนตรีขอบคุณนักกีฬาไทยที่ได้สร้างความสุขและความภาคภูมิให้กับคนไทย พร้อมทั้งเป็นแบบอย่างให้นักกีฬารุ่นหลังได้เห็นถึงความพยายามและความมุ่งมั่นจนประสบชัยชนะ ทั้งนี้ นายกรัฐมนตรีทราบดีว่าการฝึกซ้อมจนประสบความสำเร็จไม่ใช่เรื่องง่าย ต้องอาศัยวินัย ความทุ่มเท ความพยายาม ขอขอบคุณที่สร้างความสุขให้แฟนกีฬาชาวไทย และเชื่อมั่นว่า ชาวไทยเป็นกำลังใจให้นักกีฬาไทยทุกคน” นายธนกรฯ กล่าว
วันศุกร์ที่ 22 กรกฎาคม 2565
ออมสินคว้ารางวัล AREA 2022 “Social Empowerment” โครงการลดดอกเบี้ยจำนำทะเบียนรถมอเตอร์ไซค์
ธนาคารออมสิน รับรางวัลชนะเลิศ Asia Responsible Enterprise Awards 2022 หรือ AREA 2022 ในสาขา Social Empowerment จาก Enterprise Asia ในฐานะองค์กรภูมิภาคเอเชียที่สนับสนุนการเสริมสร้างพลังทางสังคม จากการดำเนินโครงการลดดอกเบี้ยจำนำทะเบียนรถมอเตอร์ไซค์
นายวิทัย รัตนากร ผู้อำนวยการธนาคารออมสิน รับรางวัลชนะเลิศ Asia Responsible Enterprise Awards 2022 หรือ AREA 2022 ในสาขา Social Empowerment จาก Enterprise Asia ในฐานะองค์กรภูมิภาคเอเชียที่สนับสนุนการเสริมสร้างพลังทางสังคม จากการดำเนินโครงการลดดอกเบี้ยจำนำทะเบียนรถมอเตอร์ไซค์ ซึ่งเป็นโครงการที่สร้างการเปลี่ยนแปลงโครงสร้างอัตราดอกเบี้ยในตลาดที่สูงถึง 28% ลดเหลือ 16 - 18% ทำให้เกิดการแข่งขันที่เป็นธรรม ถือเป็นกลไกสำคัญที่นำไปสู่การลดความเหลื่อมล้ำทางการเงิน และช่วยลดปัญหาหนี้นอกระบบได้อย่างเป็นรูปธรรมชัดเจนให้กับประเทศ โดยตั้งแต่เริ่มโครงการกว่า 1 ปี ได้อนุมัติสินเชื่อให้ประชาชนรายย่อยมากกว่า 1 ล้านราย ทั้งนี้ยังเป็นการตอกย้ำความสำเร็จในการมุ่งมั่นส่งเสริมการพัฒนาชุมชนและสังคมมาอย่างต่อเนื่อง พร้อมสนับสนุนเป้าหมายการพัฒนาที่ยั่งยืน (Sustainable Development Goals – SDGs) ขององค์การสหประชาชาติ 2 เป้าหมาย คือ เป้าหมายที่ 1 ขจัดความยากจน (No Poverty) และเป้าหมายที่ 10 ลดความเหลื่อมล้ำ (Reduced Inequality)
สำหรับงาน AREA 2022 เป็นงานประกวดรางวัลระดับภูมิภาคเอเชีย ซึ่งในปีนี้จัดขึ้นเป็นปีที่ 12 ผ่านระบบออนไลน์ จัดขึ้นเมื่อวันที่ 21 กรกฎาคม 2565 โดย Enterprise Asia องค์กรพัฒนาเอกชนชั้นนำที่ส่งเสริมศักยภาพผู้ประกอบการที่มีความรับผิดชอบในเอเชีย มีวัตถุประสงค์เพื่อเชิดชูและให้เกียรติธุรกิจและผู้นำในเอเชียที่มีความโดดเด่นในด้านความรับผิดชอบต่อสังคม สิ่งแวดล้อม และการพัฒนาองค์กรอย่างยั่งยืน
วันจันทร์ที่ 4 กรกฎาคม 2565
รมว.พม. แต่งตั้ง "ไหมไทยในฝรั่งเศส" ยูทูปเบอร์ ชื่อดังเป็น พม. แอมบาสเดอร์ ช่วยขยายซอฟต์พาวเวอร์ไทย ให้คนต่างชาติรักความเป็นไทย
รมว.พม. แต่งตั้ง "ไหมไทยในฝรั่งเศส" ยูทูปเบอร์ ชื่อดังเป็น พม. แอมบาสเดอร์ ช่วยขยายซอฟต์พาวเวอร์ไทย ให้คนต่างชาติรักความเป็นไทย
วันที่ 3 กรกฎาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า จากการติดตามคลิปวีดิโอที่นำเสนอความเป็นไทยทางอาหาร ผนวกกับการมีน้ำใจ มารยาทไทย และการไหว้ขอบคุณลูกค้าที่มาอุดหนุน จนถึงการมีความกตัญญูแบบไทยๆ ในครอบครัวชาวฝรั่งเศส ของนางพิสมัย (ไยไหม) แอ๊งเจอลินี สาวไทยจากจังหวัดขอนแก่น ที่ได้มาอาศัยอยู่ในเมืองเล็กๆ ทางตอนใต้ของประเทศฝรั่งเศสนานถึง 16 ปีแล้ว และเป็นเจ้าของเฟซบุ๊กและช่องยูทูป "ไหมไทยในฝรั่งเศส" มานานกว่า 2 ปี ซึ่งมียอดสะสมผู้ติดตามชมเป็นจำนวนกว่า 900,000 คน
นายจุติกล่าวต่อไปว่า ทั้งนี้ กระทรวง พม. จึงได้แต่งตั้งให้นางพิสมัย (ไยไหม) แอ๊งเจอลินี เป็นอาสาสมัครพัฒนาสังคมและความมั่นคงของมนุษย์ (อพม.) กิตติมศักดิ์ และเป็นตัวแทนกระทรวง พม. ในต่างประเทศ เรียกว่า Thai Community Ambassador หรือ ทูต พม. ในประเทศฝรั่งเศส เพื่อเป็นผู้ประสานความช่วยเหลือกระทรวง พม. โดยตรงให้กับคนไทยในต่างประเทศอีกด้วย
นางพิสมัย (ไยไหม)บอกว่ารู้สึกตื่นเต้นและดีใจจนเมื่อคืนนอนไม่หลับ และดีใจที่ได้พบท่านรัฐมนตรี พม. (นายจุติ ไกรฤกษ์) ท่านปลัด พม. (นางพัชรี อาระยะกุล) และผู้ว่าการการเคหะแห่งชาติ (นายทวีพงษ์ วิชัยดิษฐ) ซึ่งตนได้รับเกียรติมาร่วมงานกับกระทรวง พม. ช่วยเหลือคนไทยในต่างแดน อีกทั้งได้รับเงินสนับสนุนจำนวนหนึ่งจากท่านรัฐมนตรี พม. ให้ทำผัดไทยแจกจ่ายคนในตลาด เพื่อเฉลิมฉลองวันแม่แห่งชาติ 12 สิงหาคม 2565 และเทิดพระเกียรติเนื่องในโอกาสวันเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นอกจากนี้ ตนยังได้รับประกาศนียบัตร อพม. และของฝากเป็นเครื่องแกงไทยหลากหลายชนิด เพื่อนำกลับบ้านไปฝาก บักเถิง สามี และ อีหล่า ลูกสาววัย 9 ขวบ ก่อนที่จะไปร่วมถ่ายภาพที่ระลึกที่หอไอเฟลกับคณะฯ
วันเสาร์ที่ 16 ตุลาคม 2564
ประกาศ ขสมก. ประจำวันที่ 16 ตุลาคม 2564​ พบพนักงานติดเชื้อไวรัส COVID-19 จำนวน​ 4 ราย​
ประกาศ ขสมก. ประจำวันที่ 16 ตุลาคม 2564​ พบพนักงานติดเชื้อไวรัส COVID-19 จำนวน​ 4 ราย​
1) พนักงานขับรถโดยสารปรับอากาศ สาย 137 เพศชาย อายุ 28 ปี
2) พนักงานเก็บค่าโดยสารรถปรับอากาศ สาย 137 เพศหญิง อายุ 28 ปี
3) พนักงานขับรถโดยสารธรรมดา สาย 178 เพศชาย อายุ 54 ปี
4) พนักงานเก็บค่าโดยสารรถธรรมดา สาย 178 เพศหญิง อายุ 56 ปี
วันจันทร์ที่ 23 สิงหาคม 2564
โฆษก ศบค. แจงกรณีให้จองวัคซีนไฟเซอร์ต้องจ่ายเงินไม่เป็นความจริง เพราะวัคซีนไฟเซอร์เป็นหนึ่งในวัคซีนที่รัฐจัดให้กับประชาชน และยืนยันไม่เสียค่าใช้จ่ายใด ๆ ทั้งสิ้น
โฆษก ศบค. แจงกรณีให้จองวัคซีนไฟเซอร์ต้องจ่ายเงินไม่เป็นความจริง เพราะวัคซีนไฟเซอร์เป็นหนึ่งในวัคซีนที่รัฐจัดให้กับประชาชน และยืนยันไม่เสียค่าใช้จ่ายใด ๆ ทั้งสิ้น
วันนี้ (23 สิงหาคม 2564) เวลา 12.30 น.ณ โถงกลาง ตึกสันติไมตรี ทำเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ชี้แจงกรณีการเปิดให้จองวัคซีนไฟเซอร์แล้วต้องมีการจ่ายเงินนั้น ไม่เป็นความจริง เป็น Fake News เพราะวัคซีนไฟเซอร์เป็นหนึ่งในวัคซีนที่รัฐจัดให้ประชาชนอยู่แล้ว โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มีการลงนามสัญญาและมีการติดต่อยืนยันว่าจะส่งวัคซีนให้ภายในไตรมาสที่ 4 ของปีนี้ ยืนยันไม่มีค่าใช้จ่ายใดๆ ทั้งสิ้น ขอให้ติดตามความคืบหน้าจากทางรัฐบาล ซึ่งจะมีการแถลงให้รับทราบต่อเนื่องเป็นระยะ
.....................
กลุ่มประชาสัมพันธ์และเผยแพร่ สำนักโฆษก
วันพุธที่ 27 ตุลาคม 2564
ประกาศ ขสมก. ประจำวันที่ 27 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
ประกาศ ขสมก. ประจำวันที่ 27 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
พนักงานเก็บค่าโดยสารรถธรรมดา สาย 23 เพศหญิง อายุ 26 ปี
วันอังคารที่ 15 มีนาคม 2565
กรมเจ้าท่า ประชุมเข้มเตรียมพร้อมการอำนวยความสะดวกและความปลอดภัยในช่วงเทศกาลสงกรานต์
ประจำปี 2565
วันที่ 15 มีนาคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานในการประชุม เตรียมพร้อมการอำนวยความสะดวกและความปลอดภัยในช่วงเทศกาลสงกรานต์ ประจำปี 2565 พร้อมด้วยผู้อำนวยการสำนักงานเจ้าท่ากรุงเทพ สำนักงานเจ้าท่าภูมิภาคที่ 1-7 สำนักงานเจ้าท่าภูมิภาคสาขา ร่วมประชุมผ่านระบบ Video Conference ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า
ในช่วงเทศกาลสงกรานต์ปี 2565 ระหว่างวันที่ 11 - 17 เมษายน 2565 เป็นวันหยุดยาวต่อเนื่องหลายวัน คาดว่าจะมีประชาชนและนักท่องเที่ยวเดินทางกลับภูมิลำเนาและเดินทางท่องเที่ยวตามแหล่งท่องเที่ยวทางน้ำที่สำคัญๆหรือทำบุญตามวัดต่างๆ บริเวณ ริมแม่น้ำลำคลอง บึง อ่างเก็บน้ำ เขื่อนเก็บน้ำที่มีการเดินเรือและชายทะเลเป็นจำนวนมาก
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยทางน้ำ ได้ออกมาตรการเพื่อความปลอดภัยและมาตรการป้องกันโรคติดเชื้อไวรัส COVID-19 มาตรการเตือนให้ใช้ความระมัดระวังในการเดินเรือและใช้เรือในช่วงเทศกาลสงกรานต์ 2565 และคำสั่งแต่งตั้งคณะทำงานเพื่อตรวจสภาพความปลอดภัยเรือโดยสาร เรือภัตตาคารและท่าเทียบเรือต่างๆ พร้อมจัดตั้งศูนย์อำนวยความปลอดภัยทางน้ำ จุดอำนวยความสะดวกและประชาสัมพันธ์ทางน้ำประจำท่าเทียบเรือ อีกทั้งยังเข้มงวดกวดขันในการปฏิบัติให้เป็นไปตามแผนการปฏิบัติการเพื่อความปลอดภัย เน้นย้ำให้เจ้าหน้าที่ประจำท่าเทียบเรือ กำชับผู้โดยสารให้สวมใส่หน้ากากอนามัยตลอดการเดินทางทางน้ำ เพื่อให้เป็นไปตามมาตรการที่กระทรวงสาธารณสุขกำหนด
กรมเจ้าท่า มีการจัดตั้งศูนย์อำนวยความปลอดภัยทางน้ำ กรมเจ้าท่า ส่วนกลาง จำนวน 2 จุด ได้แก่ ท่าเรือท่าช้างและท่าเรือสาทร ส่วนภูมิภาค จำนวน 73 จุด รวมทั้งสิ้น 75 จุด อัตรากำลังพล จำนวน 937 คน เรือรักษาการณ์ จำนวน 57 ลำ ในการดูแลรักษาความปลอดภัยทางน้ำ กรมเจ้าท่าได้ทำงานแบบบูรณาการร่วมกับหน่วยงานอื่นๆ ได้แก่กองทัพเรือ สำนักงานตำรวจแห่งชาติ กองบังคับการตำรวจน้ำ กรมป้องกันและบรรเทาสาธารณภัย เครือข่ายอาสาวารี พร้อมกันนี้ กรมเจ้าท่าขอความร่วมมือประชาชนและนักท่องเที่ยวโปรดเชื่อฟังเจ้าหน้าที่ประจำท่าเทียบเรือ ระมัดระวังในการขึ้น-ลงเรือ ต้องสวมใส่เสื้อชูชีพ และหน้ากากอนามัยตลอดเวลาขณะเดินทางทางน้ำ เพื่อให้วันหยุดยาวในช่วงเทศกาลสงกรานต์ปี 2565 มีแต่ความสุข ความปลอดภัย อุบัติเหตุต้องเป็นศูนย์ ตามนโยบายของรัฐบาล “สงกรานต์ สุขใจ ขับขี่ปลอดภัย ห่างไกลโควิด” และหากประชาชน พบเห็นเหตุการณ์ความไม่ปลอดภัยทางน้ำ สามารถโทรแจ้งสายด่วน 1199 ได้ตลอด 24 ชั่วโมง